

**15 decembrie 2021**

**COMUNICAT DE PRESĂ**

***APIA a finalizat autorizarea la plată a ajutorului de minimis aferent programului de susținere a producției de legume în spații protejate pentru anul 2021***

Agenția de Plăți şi Intervenție pentru Agricultură (APIA), prin Centrele Județene, informează că **a autorizat la plată ajutorul de minimis aferent programului de susținere a producției de legume în spații protejate pentru anul 2021.**

Precizăm faptul că dintr-un număr de 14.271 cereri depuse:

* **137 beneficiari s-au retras**,
* **2.509 beneficiari au fost respinși** în urma verificărilor privind îndeplinirea condițiilor de eligibilitate,
* **11.625 beneficiari au fost autorizați la plată.**

**Sprijinul financiar acordat este de 2.210 euro/beneficiar/cultură/1000mp la cursul de schimb** stabilit de Banca Centrală Europeană la data de 30 septembrie 2020 **de 4,8725 lei/euro**.

**Suma totală autorizată la plată este de 125.180.557,50 lei** și se acordă de la bugetul de stat, prin bugetul Ministerului Agriculturii și Dezvoltării Rurale (MADR), pentru un număr de **11.625 beneficiari** care au accesat această formă de ajutor de minimis în conformitate cu prevederile *Hotărârii de Guvern nr.651/2021 privind aprobarea programului de susținere a producției de*  legume în spații protejate*pentru anul 2021, cu modificările şi completările ulterioare*.

***APIA, mereu alături de fermieri!***

**SERVICIUL RELAŢII CU PUBLICUL ŞI COMUNICARE**